ร้านนี้มีอาหารให้เลือกสั่งหลากหลายทั้งข้าวขาหมู ต้มเลือดหมู ต้มตำลึงหมูสับ ก๋วยเตี๋ยวหมู สุกี้น้ำ-แห้ง รสขาติโดยรวมใช้ได้เลย แถมเปิดตั้งแต่เช้าประมาณ 7 โมงจนเคยไปกินตอนบ่ายสองก็มี ปกติเวลามากินร้าานี้จะสั่งอยู่สองอย่างครับ คือเย็นตาโฟหรือไม่ก็ต้มหมูเปื่อย 

บะหมี่เย็นตาโฟแบบที่กินประจำ น้ำซุปร้านนี้จะไม่เข้มข้นมาก มีน้ำพริกเผามาผสมด้วย แต่เส้นลวกเส้นได้อร่อย ที่เด็ดก็คือเครื่องที่ใส่มีหลากหลายมากมีตั้งแต่ลูกชิ้น เลือดหมู ปลาหมึก กุ้งแพทอด หมูแดง หรือบางครั้งก็มีกุ้งสดก็มี ที่อร่อยมาก ๆ คือปลาหมึกลวกได้ดึ๋งดั๋งถูกใจมาก และกุ้งแพทอดก็เข้ากับเย็นตาโฟได้ดีสุด ๆ ปกติมากินจะสั่งพิเศษได้เคื่องและเส้นเยอะมาก ในราคา 60 บาทเท่านั้นเอง

ส่วนต้มหมูเปื่อย เป็นหมูส่วนติดเอ็น กรดูกอ่อนกับมันนิด ๆ เนื้อจะเปื่อยุ่ยบวกกับกระดูกหมูอ่อนกรุบกรับ น้ำซุปจะเป็นแนวก๋วยเตี๋ยวต้มยำ กินกับข้าวสวยนี่สุด ๆ เลย